OpenLLM-France/wikimedia huggingface dataset:
# Liebeslied

Liebeslied (Cançó d'amor, en alemany) és el títol d'un disc enregistrat el 1972 (Edigsa) pel guitarrista Toti Soler.
La cançó que hi dona títol, «Liebeslied», musica un poema de Joan Vinyoli. La resta de cançons prenen com a text altres poemes, principalment de Joan Vergés («Amiga callada», «Deuen ser grisos els teus ulls», «Petita i blanca», «No em val haver viscut», «No ploro més», «A voltes en el cor» i «Em dius que el nostre amor»), però també de Josep Palau i Fabre («Ombra d'Anna»), Rabindranath Tagore («Ocells perduts») i Li Po («Petita festa», traduït lliurement del xinès per Marià Manent). Tanca el disc una versió en català de «Suzanne», de Leonard Cohen. Va ser el primer disc de Toti Soler com a cantant. Es va enregistrar d'una tirada, sense mesclar ni masteritzar.
El 2004, la revista Enderrock va incloure Liebeslied en la llista dels cent millors discos de la música catalana.

## Referències

* ↑ Els 100 millors discos de la música catalana. Barcelona: Mina, 2006, p. 62-63. ISBN 84-96499-30-8.
# Sternarchella sima

Sternarchella sima és una espècie de peix pertanyent a la família dels apteronòtids.

## Descripció

* Pot arribar a fer 40 cm de llargària màxima.
* El perfil dorsal del cos és lleugerament convex i la del ventre gairebé recte.
* 197-215 radis a l'aleta anal.
* L'origen de l'aleta anal es troba al mateix nivell de l'obertura branquial.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conques dels rius Amazones i Orinoco.

## Observacions

És inofensiu per als humans.

## Referències

* ↑ Eigenmann C. H. & Ward D. P., 1905. The Gymnotidae. Proc. Wash. Acad. Sci. v. 7. 159-188.
* ↑ uBio (anglès)
* ↑ Starks, E. C., 1913. The fishes of the Stanford expedition to Brazil. Leland Stanford Jr. Univ. Publ., Univ. Ser.: 1-77, Pls. 1-15.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Albert, J.S., 2003. Apteronotidae (Ghost knifefishes). P. 497-502. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.
* ↑ Mago-Leccia, F., 1994. Electric fishes of the continental waters of America. Fundación para el Desarrollo de las Ciencias Físicas, Matemáticas y Naturales (FUDECI). Biblioteca de la Academia de Ciencias Físicas. Matemáticas y Naturales, Caracas, Veneçuela. Vol. 29 . 206 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Pau d'Alais

La Pau d'Alais de vegades anomenada Edicte d'Alès o Edicte de Gràcia, va ser un tractat signat entre els hugonots i el rei de França Lluís XIII el 28 de juny de 1629 i negociat pel Cardenal Richelieu. El tractat va confirmar els principis bàsics de l'Edicte de Nantes, però contenia clàusules que preveien la renúncia dels hugonots a tots els drets polítics i el lliurament immediat de totes les ciutats i fortaleses controlades per ells. La pau va posar fi a les guerres religioses que havien devastat França, ajustant la posició dels hugonots en el regne, però el 1685 Lluís XIV va revocar l'Edicte de Nantes, a partir d'una brutal persecució dels protestants francesos.

## Referències

* ↑ «Hugonots a l'Enciclopèdia de Columbia organitzada per Bartleby». Arxivat de l'original el 2006-01-13. [Consulta: 31 juliol 2010].
* ↑ Hugonots a l'Enciclopèdia Catòlica

## Enllaços externs

* Nou Diccionari Catòlic Arxivat 2005-12-03 a Wayback Machine.
# Acellalis

Acellalis és un gènere monotípic d'arnes de la família Crambidae. Conté només una espècie, Acellalis iridialis, que es troba a Indonèsia (Illa Ambon).

## Referències

* ↑ «GlobIZ search». [Consulta: 11 octubre 2011].
# Bāng Chhun-hong

Bāng Chhun-hong és una cançó en taiwanès (la variant de la llengua Min nan parlada a Taiwan) composta per Teng Yu-hsien, un músic taiwanès hakka, i escrita per Lee Lin-chiu. Aquesta cançó és representativa del tipus de música que van compondre. Va ser produïda per Columbia Records el 1933, i inicialment va ser cantada per algunes cantants d'aquella època, com ara Sun-Sun (纯纯), Ai-Ai (爱爱) o Iam-Iam (艳艳). El títol vol dir "Enyorant la brisa primaveral".
Bang Chhun-hong va ser reescrita com cançó patriòtica japonesa amb el títol de "Daichi wa maneku", literalment "La mare Terra et crida a tu". Va ser escrita per Koshiji Shirou (越路诗郎) i cantada per Kirishima Noboru (雾岛升). La cançó també va ser produïda al Japó per Hitoto Jo, un cantant pop japonès. Nombrosos cantants xinesos han cantat Bang Chhun-hong, com ara Teresa Teng, Maya Showlen (秀兰玛雅), Feng Fei-fii (凤飞飞) i Stella Chang (张清芳). Hi ha una adaptació realitzada i cantada per David Tao.
Després que es creés la cançó, diverses pel·lícules han utilitzat el mateix nom, com ara la filmada el 1937 dirigida per Andou Tarou (安藤 太郎?), i una altra de 1977 que en llengua anglesa va ser titulada "The Operations of Spring Wind ". Bang Chhun-hong és utilitzada en forma bastant comú com a música de fons en pel·lícules taiwaneses o sèries de televisió. També és un tema que forma part de la banda de so de Singapore Dreaming, una pel·lícula de Singapur (2006).

## Referències

* ↑ «Taiwanese Pop Songs History». Arxivat de l'original el 2008-03-16. [Consulta: 15 agost 2008].
* ↑ «台灣第一代女歌星 純純桃花泣血的一生» (en traditional chinese). Arxivat de l'original el 2014-12-27. [Consulta: 15 agost 2008].
* ↑ «鄧雨賢生平記要» (en traditional chinese). Arxivat de l'original el 2008-07-09. [Consulta: 15 agost 2008].
* ↑ «Discography: 月天心» (en japanese). Arxivat de l'original el 2008-12-20. [Consulta: 15 agost 2008].
* ↑ «望春風(1937年)» (en traditional chinese). Arxivat de l'original el 2009-04-09. [Consulta: 15 agost 2008].
* ↑ «《美滿人生》 Singapore Dreaming» (en traditional chinese). Arxivat de l'original el 2008-08-07. [Consulta: 15 agost 2008].

## Enllaços externs

* Bāng Chhun-hong a YouTube
# Serra de Coll d'Arca

La Serra de Coll d'Arca és una serra situada al municipi del Montmell (Baix Penedès), amb una elevació màxima de 652,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Liebenbergita

La liebenbergita és un mineral de la classe dels silicats, que pertany al grup de l'olivina. Rep el seu nom de William Ronald Liebenberg, director general adjunt de l'Institut Nacional de Metal·lúrgia de Sud-àfrica.

## Característiques

La liebenbergita és un nesosilicat de fórmula química (Ni,Mg)₂SiO₄. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la liebenbergita pertany a «9.AC - Nesosilicats sense anions addicionals; cations en coordinació octaèdrica [6]» juntament amb els següents minerals: faialita, forsterita, glaucocroïta, kirschsteinita, laihunita, tefroïta, monticel·lita, brunogeierita, ringwoodita i chesnokovita.

## Formació i jaciments

Va ser descoberta l'any 1973 a la mina de talc Scotia, a Bon Accord, Barberton (Província de Mpumalanga, Sud-àfrica). També ha estat descrita a Helbra (Saxònia-Anhalt, Alemanya), Agios Konstantinos (Grècia) i Vryburg (Província del Nord-oest, Sud-àfrica).

## Referències

* ↑ «Liebenbergite» (en anglès). Mindat. [Consulta: 16 octubre 2016].
# Sternarchella terminalis

Sternarchella terminalis és una espècie de peix pertanyent a la família dels apteronòtids.

## Descripció

* Pot arribar a fer 22,4 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conca del riu Amazones.

## Observacions

És inofensiu per als humans.

## Referències

* ↑ Eigenmann C. H. & Ward D. P., 1905. The Gymnotidae. Proc. Wash. Acad. Sci. v. 7. 159-188.
* ↑ uBio (anglès)
* ↑ Eigenmann, C. H. & W. R. Allen, 1942. Fishes of western South America. I. The intercordilleran and Amazonian lowlands of Peru. II.- The high pampas of Peru, Bolivia, and northern Chile. With a revision of the Peruvian Gymnotidae, and of the genus Orestias. Univ. Kentucky. Fishes West. S. America: i-xv + 1-494, Pls. 1-22.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Albert, J.S., 2003. Apteronotidae (Ghost knifefishes). P. 497-502. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.
* ↑ Mago-Leccia, F., 1994. Electric fishes of the continental waters of America. Fundación para el Desarrollo de las Ciencias Físicas, Matemáticas y Naturales (FUDECI). Biblioteca de la Academia de Ciencias Físicas. Matemáticas y Naturales, Caracas, Veneçuela. Vol. 29 . 206 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Petar Cikusa Jelicic

Petar Cikusa Jelicic (Bordils, 8 de desembre de 2005) és un jugador d'handbol català que juga de central al FC Barcelona de la Lliga Asobal. És internacional amb la selecció d'handbol d'Espanya. Té un germà bessó que també és jugador d'handbol, Djordje Cikusa.

## Trajectòria

Petar va debutar el 2 de novembre de 2023 amb la selecció espanyola, juntament amb el seu germà Djordje, en un partit amistós davant la selecció d'handbol dels Països Baixos. Amb aquest partit es van convertir en els segons jugadors més joves a debutar amb la selecció espanyola, amb 17 anys, 10 mesos i 22 dies, sis mesos després que ho fes Quico López Balcells l'any 1966.
El 2024 juntament amb el seu germà Jordi o Djordje van ascendir al primer equip d'handbol del FC Barcelona i van firmar el seu primer contracte professional fins al 2027. El seu germà, Jordi, va ser cedir al Montpellier per la temporada 2024-2025.
Va formar part de la preselecció espanyola per als Jocs Olímpics de París 2024, però va ser el primer descartat. Tot seguit, va disputar l'Europeu sub-20 d'Eslovènia, on es va proclamar va campió i MVP. Coincidint amb el final del campionat, va quedar una plaça lliure a la selecció absoluta per la baixa del lesionat Joan Cañellas. El seleccionador Jordi Ribera va inscriure el jove bordilenc a la llista de reserves pel torneig olímpic. Els Hispanos van assolir la 3a posició en la competició, però com Cikusa no va arribar a estar convocat per a cap dels partits, no se'l considera medallista.

## Referències

* ↑ «PETAR CIKUSA I JELICIC». Eurohandball. [Consulta: 2 novembre 2023].
* ↑ «Petar Cikusa». mibalonmano.com. [Consulta: 2 novembre 2023].
* ↑ «¡Extraordinaria intrahistoria!: el jugador que debutó con España siendo más joven que los Cikusa». Mundo Deportivo, 02-11-2023. [Consulta: 2 novembre 2023].
* ↑ «Djordje y Petar Cikusa, "muy contentos" con su debut con la selección». Mundo Deportivo, 02-11-2023. [Consulta: 2 novembre 2023].
* ↑ «El sueño de la primera Champions de los hermanos Cikusa» (en castellà), 08-06-2024. [Consulta: 7 agost 2024].
* ↑ «Oficial: Djordje Cikusa jugará un año en el Montpellier cedido por el Barça» (en castellà), 22-04-2024. [Consulta: 7 agost 2024].
* ↑ Agustí, X. «Djordje Cikusa jugarà cedit al Montpeller la temporada vinent - 22 abril 2024». [Consulta: 7 agost 2024].
* ↑ «El azulgrana Petar Cikusa dice adiós a su sueño olímpico» (en castellà). Mundo Deportivo, 04-07-2024. [Consulta: 8 agost 2024].
* ↑ Carles Pérez, Lluís. «¡Petar Cikusa, a los Juegos de París!: la valiente decisión de Jordi Ribera» (en castellà). Mundo Deportivo, 22-07-2024. [Consulta: 7 agost 2024].
* ↑ Arribas, Daniel. «La llamada de madrugada que llevó a Petar Cikusa a París: «Estaba de celebración y no miré el móvil…»» (en castellà). Relevo, 26-07-2024. [Consulta: 7 agost 2024].
* ↑ Press, Europa. «Jordi Ribera llama a Petar Cikusa como reserva para Paris 2024», 22-07-2024. [Consulta: 7 agost 2024].
* ↑ «Medallists» ( PDF) (en anglès). COI, 11-08-2024. [Consulta: 12 agost 2024].
# Acadèmia Naval Israeliana

La Acadèmia Naval Israeliana (en hebreu: קורס חובלים) és una acadèmia naval, a on té lloc un curs voluntari, dedicat a l'entrenament, l'educació i la selecció dels nous oficials navals que formaran part de l'Armada Israeliana. Aquest curs, té lloc conjuntament amb altres cursos institucionals en l'escola de comandament naval de la base d'instrucció israeliana. L'Acadèmia naval és considerada com una de les més prestigioses i exigents de les FDI, juntament amb l'Acadèmia de Vol de la Força Aèria Israeliana. Com a mitjana, només 1 de cada 3 cadets completa la seva formació amb èxit. El curs dura gairebé tres anys, i els cadets es graduen amb un diploma de la Universitat de Haifa i amb el rang d'oficial Tinent. Els graduats es comprometen a realitzar un servei militar addicional de 61 mesos. Les proves tenen lloc a Haifa i a Tel-Ha-Xomer.
# Jerònim d'Arcàdia

Jerònim d'Arcàdia (Hieronymus, Ἱερώνυμος) fou un polític arcadi a qui Demòstenes va tirar en cara haver traït els interessos del seu país a favor del rei Filip II de Macedònia, que l'havia subornat. Polibi en canvi defensa la seva actuació en una elaborada defensa (Polybius 17.14).

## Referències

* ↑ «Hieronymus of Arcadia». hellenicaworld.com. hellenicaworld. [Consulta: 26 juliol 2016].
# Caiwenji (cràter)

Caiwenji és un cràter d'impacte en el planeta Venus de 22,6 km de diàmetre. Porta el nom de Cai Wenji (c. 174-178 - c. 206), compositora i poetessa xinesa, i el seu nom va ser aprovat per la Unió Astronòmica Internacional el 1994.

## Referències

* ↑ «Caiwenji». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Semigarrapatea

La semigarrapatea o octifusa és una figura musical. Dura 1/256 del que dura una rodona, és a dir la quarta part d'una semifusa o la meitat d'una garrapatea.
Sobretot es va usar a la música barroca, però la dificultat de la seva interpretació va fer que gairebé deixés de ser usada.

## Referències

* ↑ «semigarrapatea - Cercaterm | TERMCAT». [Consulta: 11 juliol 2022].
* ↑ «Pausa». Gran Enciclopèdia de la Música. Enciclopèdia Catalana. [Consulta: 3 setembre 2024].
# Lloret d'Abbott

El lloret d'Abbott (Psittinus abbotti) és una espècie d'ocell de la família dels psitàcids que ha estat considerat una subespècie de Psittinus cyanurus. Habita selves, boscos i manglars de dues petites illes properes a Sumatra: Simeulue i Siumat. .
# Hospital Municipal de Luxemburg

L'Hospital municipal de Luxemburg (en francès: Hôpital municipal) és el principal hospital de la ciutat de Luxemburg, al sud del Gran Ducat de Luxemburg. Es troba fora de la carretera N6 "Route d'Arlon", a Rollingergrund-Nord Belair, a l'oest de la ciutat. L'hospital forma la major part del Centre Hospitalari de Luxemburg, l'organisme encarregat de l'atenció envers la salut del sector públic a la ciutat de Luxemburg.
Inaugurat el 1976 com a part del Centre Hospitalari, l'hospital posseeix set plantes -una d'elles subterrània- i ofereix tots els serveis d'un hospital general.

## Referències

* ↑ «Centre hospitalier de Luxembourg - Hôpital Municipal (Services de conception technique)» (en francès). [Consulta: 6 juliol 2015].
# Toshinobu Saitō

Toshinobu Saitō (en japonès: 齋藤登志信, Kaminoyama, Yamagata, 8 de novembre de 1972) va ser un ciclista japonès, que s'especialitzà en el ciclisme en pista. Va guanyar una medalla de plata al Campionat del món de Tàndem de 1990, fent parella amb Narihiro Inamura.

## Enllaços externs

* Fitxa a cyclebase.nl
# Philautus similipalensis

Philautus similipalensis és una espècie de granota que es troba a l'Índia.

## Referències

* Dutta, S. 2004. Philautus similipalensis. Llista Vermella d'Espècies Amenaçades de la UICN 2006. Consulta: 8 de gener de 2008.
# Acadèmia Naval Imperial d'Etajima

L'Acadèmia Naval Imperial d'Etajima va ser una Acadèmia naval japonesa. La seva finalitat era preparar els futurs oficials de l'Armada Imperial Japonesa. Fou establerta a Etajima (Prefectura d'Hiroshima) en 1888.
Els alumnes hi passaven entre 3 i 4 anys, i després de graduar-se rebien el rang de Kaigun Shōi (guardiamarina), sent promocionats després d'un temps en alta mar. El 1943 es va crear una acadèmia diferenciada per a l'aviació naval, que fou inaugurada a Iwakuni, i el 1944 es va inaugurar una altra acadèmia a Maizuru.
El 1945, va arribar el final de la Segona Guerra Mundial i es va abolir l'Armada Imperial Japonesa. L'Acadèmia Naval Imperial d'Etajima va ser tancada aquell mateix any.
Una nova Acadèmia naval es va establir a Etajima el 1956 i actualment acull als candidats que volen esdevenir oficials de la Força Marítima d'Autodefensa del Japó.
# CaixaForum Girona

CaixaForum Girona és un centre cultural gestionat per la Fundació La Caixa i ubicat a La Fontana d'Or, al carrer dels Ciutadans, 19 de Girona i inaugurat en 2011, després de l'absorció de Caixa Girona per part de La Caixa en 2010.

## Referències

* ↑ Bonaventura, Daniel. «Caixafòrum Girona s'inaugurarà al maig a la Fontana d'Or amb una mostra pictòrica». Diari de Girona, 11-02-2011. [Consulta: 5 juliol 2023].
* ↑ Diari de Girona. «La Caixa ultima l'absorció de Caixa Girona», 28-05-2010. [Consulta: 28 maig 2010].
# Sarrieres

Al segle xvi rebien el nom de sarrieres els membres del bàndol que donava suport a la família gironina Sarriera, en la guerra que van mantenir durant 25 anys amb el bàndol dels agullanes, de la família Agullana, a la ciutat de Girona i el seu entorn així com a les comarques empordaneses.
L'enfrontament es va declarar el 1507 amb el deseiximent de Miquel de Cartellà, senyor de la torre de Cartellà a Maçanet de la Selva, contra els seus parents: la família Camós, amb els quals ja feia temps que es disputaven unes terres violentament. Les famílies emparentades amb les dues nissagues els donaren llur suport activament i el conflicte passà a engruixir el fenomen del bandolerisme català. El punt culminant fou el 1512 quan Miquel Sarriera i de Margarit, que llavors era batlle general de Catalunya, va assassinar Baldiri Agullana i Francesc Gilabert de Cruïlles, baró de LLagostera, a Barcelona. El 1529 es pactaren treves temporals però la pau real no va arribar fins al 1575 quan tingué lloc un casament entre les principals famílies valedores: els Agullana i els Sarriera.
Els bàndol dels Sarriera, partidaris dels Cartellà, estava format per la família Sarriera (cavallers de Girona i senyors de Sant Hilari Sacalm) emparentada amb els Cartellà, i fins i tot els ducs de Cardona.

## Referències

* 1 2 3 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 15; entrada "agullanes"
# Levante (desambiguació)

«Levante» té aquests significats:
* Levante-EMV, diari del País Valencià del grup editorial Prensa Ibérica, que també edita el diari Información a Alacant
* Levante (cantant) (Caltagirone, Sicília, 1987), cantautora i escriptora italiana
* Organitzacions:
** Levante Unión Deportiva, club de futbol de la ciutat de València, amb un especial arrelament entre els barris marítims i en el centre històric de la ciutat
** Levante UD (femení), club de futbol de la ciutat de València, País Valencià, secció femenina del Llevant UE, creat el 1998 en absorbir el club San Vicente Valencia, fundat el 1993
** Futbol Club Levante Las Planas, club de futbol català de la ciutat de Sant Joan Despí
* Toponímia:
** Levante Almeriense, comarca de la província d'Almeria
** Levante español, territoris de Catalunya, País Valencià, Múrcia, Illes Balears, i de vegades zones d'Aragó, Albacete o l'Andalusia oriental
** Cine Levante, sala d'exhibició cinematogràfica al carrer de Guipúscoa de Barcelona
** Sestri Levante, municipi de la ciutat metropolitana de Gènova
** Torre Levante, gratacel a Benidorm (Marina Baixa, País Valencià)
# Sârbă

La sârba o sîrba (ortografia moldava) és una dansa popular romanesa que normalment es toca en 6/8 o 12/8 vegades. La paraula significa literalment "serbi". Es pot ballar en cercles, línies o formacions de parella. Va ser popular històricament no només a Romania, sinó també a Moldàvia, Sèrbia, Ucraïna, Hongria, muntanyencs polonesos (gorals) i jueus asquenazites. El ritme és trepidant i els triplets se solen destacar en la melodia. La sârba segueix sent popular en la música tradicional romanesa i de la música klezmer jueva. A Sèrbia, la versió d'aquest ball també existeix i es diu Vlaski (que vol dir "Valàquia").

## Referències

* 1 2 3 Miron Grindea. Dances of Rumania. Parrish, 1952, p. 14.

## Bibliografia

* El llibre de Klezmer, de Yale Strom. 2002: A Capella books, Chicago
# Toshio Matsuura

Toshio Matsuura (Prefectura de Kanagawa, Japó, 20 de novembre de 1955) és un exfutbolista japonès.

## Selecció japonesa

Toshio Matsuura va disputar 22 partits amb la selecció japonesa.

## Enllaços externs

* National Football Teams
* Japan National Football Team Database
# Philautus schmarda

Philautus schmarda és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K., Pethiyagoda, R., de Silva, A. & Wickramasinghe, D. 2004. Philautus schmarda. Llista Vermella d'Espècies Amenaçades de la UICN 2006. Consulta: 8 de gener de 2008.
# Aeroport d'El Jadida

L'aeroport d'El Jadida (codi OACI: GMMJ) és un aeroport que es troba a la ciutat d'El Jadida, al Marroc.
Les imatges històriques de 2002 de Google Earth mostren una pista d'herba de 1,524 metres (5,000 ft) a 04/22. Una imatge del 13 de juliol de 2005 mostra una carretera curta a través, i la imatge actual del satèl·lit mostra l'àrea coberta amb carrers i edificis d'apartaments.
La superfície de l'aeroport té 92ha i el 2008 es va transformar en un projecte de desenvolupament de béns arrels per la firma CGI (filial de CDG) i s'hi va obrir un hipermercat Marjane el 2013.

## Referències

* ↑ Airport information for GMMJ Arxivat 2016-03-03 a Wayback Machine. from DAFIF (effective octubre 2006)
* ↑ Informació de l'Aeroport d'El Jadida a Great Circle Mapper. Font: DAFIF (vàlid a octubre de 2006).
* ↑ Google Maps - El Jadida
* ↑ «El Jadida: Un nouveau pôle urbain sur l'ancien aérodrome». L'Economiste, 15-09-2008 [Consulta: 7 juny 2014].

## Enllaços externs

* OurAirports - El Jadida
* Great Circle Mapper - El jadida
# Jerònim de Rodes

Jerònim de Rodes (en llatí Hieronimus, en grec antic Ἱερώνυμος) fou un filòsof peripatètic grec (encara que Ciceró li qüestiona aquesta condició) deixeble d'Aristòtil i contemporani d'Arcesilau de Pítana, que va viure cap al final del segle iv aC i al segle III aC.
Segons Ciceró, que el menciona amb freqüència, el seu déu era l'alliberament del dolor i l'angoixa, i deia que el plaer no havia de ser buscat per si mateix. Hi ha cites d'algunes de les seves obres Περὶ μέθης i ἱστοπικὰ ὑπομνήματα o τὰ σποράδην ὑπομνήματα i de les seves cartes. Ciceró, quan parla del poeta Rufí que havia fet estudis sobre mètrica, parla d'aquest Jerònim i diu que havia escrit sobre metres i peus de la poesia.

## Referències

* ↑ 2.Hieronymus of Rhodes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 459